ΕΘΕΛΟΝΤΙΚΗ ΑΙΜΟΔΟΣΙΑ

Το Ιατρείο Εργασιακής Υγιεινής της ΣΘΕ οργανώνει Εθελοντική Αιμοδοσία την Τετάρτη 9 και την Πέμπτη 10 Οκτωβρίου από τις 9μ.μ. έως και τις 13:30 στην Αίθουσα Αιμοδοσίας, Τομέας Τεκτονικής ένας όροφος πάνω από το Ιατρείο της ΣΘΕ. Η Αιμοδοσία διεξάγεται σε συνεργασία με τοΓενικό Νοσοκομείο Λαϊκό.

Παράλληλα, στον ίδιο χώρο, θα γίνονται και εγγραφές Εθελοντών Δοτών Μυελού των Οστών από το Ιατρείο Εργασιακής Υγιεινής της ΣΘΕ συνεργαζόμενο κέντρο εγγραφής εθελοντών δοτών με τον *«Σύλλογο Όραμα Ελπίδας Τράπεζα Εθελοντών Δοτών Μυελού των Οστών».*

**Αναλυτικότερα και σύμφωνα με το Εθνικό Κέντρο Αιμοδοσίας (<http://ekea.gr/become-donor/>)**

**Μπορείς να δώσεις αίμα εάν:**

* **είσαι μεταξύ 18 και 65 ετών.** Μπορείς σε ειδικές περιπτώσεις και εφόσον ο ιατρός το επιτρέπει να δώσεις αίμα εάν είσαι 17 ετών ή πάνω από 65, μάθε λεπτομέρειες .
* **ζυγίζεις πάνω από 50kg.** Στις περισσότερες περιπτώσεις εάν είσαι κάτω από 50 Kg, μπορεί να μην είναι ασφαλές να προσφέρεις αίμα.
* **είσαι υγιής .**Το αίμα από έναν άρρωστο άνθρωπο ή κάποιον που παίρνει φάρμακα μπορεί να έχει αρνητικές συνέπεις για αυτόν που θα το πάρει. Δεν θα μπορέσεις να προσφέρεις αίμα εάν είχες στο παρελθόν ίκτερο ή ηπατίτδα, ή εάν είχες κάποια μορφή καρκίνου, καρδιοπάθειας, επιληψία η κάποια αιμορραγική διαταραχή. Εάν έχεις ερωτήσεις για κάποια συγκεκριμένα φάρμακα που παίρνεις επικοινώνησε με τον υπεύθυνο της αιμοδοσίας
* **έχεις ασφαλή τρόπο ζωής.**Πράγματα και συμπεριφορές που θεωρούνται υψηλού κινδύνου, όπως η λήψη ουσιών, πολλαπλοί ερωτικοί σύντροφοι, **τατουάζ ή piercings που έγιναν τους τελευταίους 6 μήνες.** Για την δική σου ασφάλεια δεν μπορείς να προσφέρεις αίμα εάν κάνεις πρωταθλητισμό και προετοιμάζεσαι για κάποιο μεγάλο αθλητικό γεγονός ή εάν κάνεις κάποιο επικίνδυνο επάγγελμα.
* είσαι αποφασισμένος να βοηθάς τους άλλους.Τόσο απλά!

**Δεν θα μπορέσεις να δώσεις αίμα εάν:**

* δεν πληρείς τα βασικά κριτήρια για αιμοδοσία
* δεν έχεις φάει κάτι τρείς –τέσσερεις ώρες πριν αιμοδοτήσεις
* έχεις κάποια λοίμωξη (έστω και απλό κρυολόγημα !) – χρειάζεται να είσαι ελεύθερος συμπτωμάτων- τουλάχιστον για 7 ημέρες
* εάν παίρνεις κάποια αντιβιοτικά- πρέπει να περιμένεις τουλάχιστον για μία εβδομάδα αφού τελειώσεις τη θεραπεία
* είχες κάποιο μεγάλο χειρουργείο τους τελευταίους έξι μήνες
* έχεις προγραμματίσει κάποια χειρουργική επέμβαση μέσα στις επόμενες έξι εβδομάδες
* είσαι έγκυος ή έχεις γεννήσεις τους προηγούμενους τρείς μήνες
* θηλάζεις το μωρό σου
* έχεις επισκεφτεί περιοχή με ελονοσία (ενημερώνεσαι από τον γιατρό της αιμοδοσίας, οι περιοχές αλλάζουν ανάλογα με τα κρούσματα)
* είχες σεξουαλική επαφή τους τελευταίους έξι μήνες με κάποιον που δεν γνωρίζεις καλά
* υποπτεύεσαι ότι μπορεί να έχεις κολλήσει κάποιο σεξουαλικά μεταδιδόμενο νόσημα όπως AIDS ή Σύφιλη
* εάν γνωρίζεις ότι έχεις κολλήσει κάποιο σεξουαλικά μεταδιδόμενο νόσημα όπως AIDS ή Σύφιλη
* παίρνεις αγωγή με αντιβιοτικά ή έχεις κάποια άλλη σοβαρή ασθένεια. Σε παρακαλούμε να το συζητήσεις με τον υπεύθυνο της αιμοδοσίας ή επικοινώνησε μαζί μας.

Ο γιατρός της Αιμοδοσίας θα σου εξηγήσει οποιαδήποτε απορία.

**Β. ΕΘΕΛΟΝΤΗΣ ΔΟΤΗΣ ΜΥΕΛΟΥ ΤΩΝ ΟΣΤΩΝ**

**Σε συνεργασία με τον Σύλλογο Όραμα Ελπίδας Τράπεζα Εθελοντών Δοτών Μυελού των Οστών. (http://www.oramaelpidas.gr)**

Τα ιατρικά κριτήρια έχουν οριστεί, ώστε η όλη διαδικασία να είναι ασφαλής για τον υποψήφιο δότη, αλλά και ο ασθενής να μην κινδυνεύσει από νοσήματα που μπορεί να μεταδοθούν από τα αιμοποιητικά κύτταρα του δότη.

Αν ένας εγγεγραμμένος εθελοντής δότης βρεθεί συμβατός με έναν ασθενή, την τότε χρονική στιγμή θα ερωτηθεί ξανά για την κατάσταση της υγείας του και θα γίνει κλινικός και εργαστηριακός έλεγχος.

**Μπορείς να γίνεις εθελοντής δότης εάν**

* Είσαι μεταξύ 18-45 χρόνων.
* Είσα σε καλή κατάσταση υγείας.
* Είσαι πρόθυμος να βοηθήσεις οποιονδήποτε ασθενή χρειάζεται. μεταμόσχευση.
* Δεν έχεις νοσήσει από νεοπλασματική νόσο.
* Δεν έχεις κάποιο μεταδοτικό νόσημα.

**Η διαδικασία είναι η εξής:**

**1. Εγγραφή ως Εθελοντής Δότης**

* Συμπληρώνεις την αίτηση εγγραφής εθελοντή δότη αιμοποιητικών κυττάρων.
* Δίνεις ελάχιστο δείγμα αίματος ή στοματικού επιχρίσματος (σάλιου) για να τυποποιηθεί ο ιστικός σου τύπος.
* Τα αποτελέσματα της εργαστηριακής ανάλυσης καταχωρούνται στο Εθνικό (ΕΟΜ) και Παγκόσμιο Αρχείο Εθελοντών Δοτών Μυελού των Οστών (BMDW).

**2. Επιβεβαιωτική εξέταση**

Εάν είσαι τυχερός και βρεθείς αρχικά συμβατός με κάποιο ασθενή θα:

* Επικοινωνήσουμε μαζί σου για να μας επιβεβαιώσεις αν εξακολουθείς να επιθυμείς τη δωρεά.
* Αν συμφωνήσεις, θα κληθείς για συμπληρωματικές εξετάσεις επιβεβαίωσης της συμβατότητας.

**3. Έλεγχος Δότη**

* Αν βρεθείς ως ο πιο κατάλληλος δότης για τον ασθενή θα ενημερωθείς διεξοδικά για την διαδικασία δωρεάς και θα σου δοθεί η ευκαιρία να συζητήσεις οποιαδήποτε απορία σου.
* Στη συνέχεια, θα υποβληθείς σε δωρεάν λεπτομερή ιατρικό έλεγχο για να διαπιστωθεί η καλή κατάσταση της υγείας σου.

**4. Συλλογή αιμοποιητικών κυττάρων**

* Η πιο διαδεδομένη μέθοδος σήμερα (80%) είναι η συλλογή των αιμοποιητικών κυττάρων από το περιφερικό αίμα.
* Η συλλογή μυελού των οστών γίνεται με νάρκωση. Η λήψη του μυελού πραγματοποιείται με παρακέντηση των οστών της λεκάνης με ειδικές βελόνες και δεν περιλαμβάνει χειρουργική τομή.

**Ο δότης είναι αυτός που αποφασίζει αν θα δωρίσει μυελικό ή περιφερικό αιματικό μόσχευμα**